Oneka Fortúnez
Oneka Fortúnez (špa. Onneca Fortúnez; također Iñiga Fortúnez; o. 848. – nakon 890) bila je baskijska princeza, infanta Navare (Pamplona) i velika gospa Córdobe. Njeni roditelji su bili kralj Pamplone Fortún Garcés (katolik) i kraljica Aurija (muslimanka). U vrijeme kad je Oneka rođena, veći dio Španije bio je pod vlašću muslimana. Snage kršćana bile su uglavnom okupljene u Asturiji i Pamploni. Oneka je bila član dinastije Íñiguez, koju je osnovao njen predak Íñigo Arista te je bila odgojena kao katolkinja. Oneka se oko 862. udala za princa Abdullaha od Córdobe (Abdullah ibn Muhammed al-Umawi), čiji je otac bio emir Muhammed I od Córdobe. Abdullah je poslije naslijedio oca. 864. je Oneka suprugu rodila sina, princa Muhammeda; još je bila tinejdžer. Njeno ime je bilo promijenjeno u Durr (arapski در = „biser“). Moguće je da se Oneka na dvoru svog svekra preobratila na islam. Oneka i njen muž dobili su i dvije kćerke, čija su imena: al-Baha’ Fatima Mlađa 888. je Abdullah postao emir. Oneka je preko svog sina bila baka halife ’Abd-ar-Rahmana III. Oneka je napustila Córdobu te je otišla u Pamplonu, gdje se preudala za svog bratića u prvom koljenu, Aznara Sáncheza. Ovo su njihova djeca: Sančo Toda Aznárez Sanča Aznárez Njene kćerke su bile katolkinje i obje su postale kraljice.